**Deklaration**

**om**

**afhændelse, landbrugspligt og naturejendom**

Undertegnede forhåndsgodkendte      , erklærer som adkomsthaver med virkning for os selv og efterfølgende ejere at ville overholde følgende forpligtelser.

Overholdelse af forpligtelserne er en forudsætning for udstykning og oprettelsen af en landbrugsejendom uden beboelse, der agtes anvendt til naturformål af almen samfundsmæssig karakter, jf. § 24, stk. 5 og § 9, stk. 1, og § 10, stk. 4 i lov om landbrugsejendomme (lovbekendtgørelse nr. 116 af 6. februar 2020):

**1.**

Der må ikke uden Landbrugsstyrelsens tilladelse opføres nye bygninger på landbrugsejendommen. Opførelse af nye bygninger kræver desuden tilladelse efter lov om planlægning for så vidt angår beliggenheden og udformningen af nye bygninger.

**2.**

Erhververen forpligter sig til:

1. At anvende det erhvervede areal i overensstemmelse med den offentlige planlægning m.v., som gælder for det pågældende område, jf. § 18, stk. 1 i bekendtgørelse nr. 561 af 06. maj 2022 om reglerne i lov om landbrugsejendomme,
2. At sikre offentligheden adgang til det erhvervede areal, som anført i § 24, stk. 1, nr. 3, litra b i lov om landbrugsejendomme og § 18, stk. 2 i bekendtgørelse nr. 561 af 06. maj 2022 om reglerne i lov om landbrugsejendomme.
3. At lave en plan, udarbejdet sammen med kommunen, for ejendommens anvendelse til naturformål og for offentlighedens adgang til arealerne jf. § 18, stk. 3, nr. 2 i bekendtgørelse nr. 561 af 06. maj 2022 om reglerne i lov om landbrugsejendomme, og
4. At sende planen inden 1 år efter erhvervelsen til Landbrugsstyrelsen, som dokumentation for, at reglerne om offentlighedens adgang m.v. er iagttaget.

**3.**

Arealet skal afhændes til sammenlægning med en landbrugsejendom i overensstemmelse med reglerne i lov om landbrugsejendomme inden 6 måneder fra det tidspunkt, hvor arealet ikke længere anvendes i overensstemmelse med retningslinjerne i pkt. 2, litra a, b, c og d ovenfor.

**4.**

Landbrugsejendommen kan kun afhændes til sammenlægning med en anden landbrugsejendom eller som en landbrugsejendom uden beboelsesbygning efter reglerne i lov om landbrugsejendomme. Hel eller delvis afhændelse af arealet kræver Landbrugsstyrelsen samtykke.

**5.**

Der skal ske manuel bekæmpelse af invasive arter på naturarealerne.

**6.**

Deklarationen begæres tinglyst som byrde på matr.nr.      , areal ca.       ha med prioritet forud for al pantegæld og servitutter, jf. § 39, stk. 3, i lov om landbrugsejendomme, hvorefter betingelserne er bindende for indehavere af rettigheder i ejendommen uanset tidspunktet for rettens stiftelse.

**7.**

Påtaleberettiget er Landbrugsstyrelsen.